CELEX: C2006/131/39
Language: et
Date: 2006-06-03 00:00:00
Title: Kohtuasi C-518/04: Euroopa Kohtu (viies koda)  16. märtsi 2006.  aasta otsus — Euroopa Ühenduste Komisjon  versus  Kreeka Vabariik (Liikmesriigi kohustuste rikkumine — Direktiiv 92/43/EMÜ — Looduslike elupaikade ning loodusliku loomastiku ja taimestiku kaitse — Liikide kaitse)

3.6.2006   
            
            
               ET
            
            
               Euroopa Liidu Teataja
            
            
               C 131/22
            
         Euroopa Kohtu (viies koda) 16. märtsi 2006. aasta otsus — Euroopa Ühenduste Komisjon versus Kreeka Vabariik
   (Kohtuasi C-518/04) (1)
   
   (Liikmesriigi kohustuste rikkumine - Direktiiv 92/43/EMÜ - Looduslike elupaikade ning loodusliku loomastiku ja taimestiku kaitse - Liikide kaitse)
   (2006/C 131/39)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Konstantinidis ja M. van Beek)
   
      Kostja: Kreeka Vabariik (esindaja: E. Skandalou)
   Kohtuasja ese
   Liikmesriigi kohustuste rikkumine — Nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7) artikli 12 lõike 1 punkti b rikkumine — Vipera schweizeri rästikute kaitse Milose saarel — Vajalike meetmete võtmata jätmine, mis keelaksid selle liigi häirimise paljunemise ajal ning paljunemispaikade kahjustamise või hävitamise
   Resolutiivosa
   
               1.
            
            
               Kuna Kreeka Vabariik ei ole määratud tähtaja jooksul vastu võtnud vajalikke meetmeid Vipera schweizeri rästikute range kaitse tõhusa süsteemi kehtestamiseks ja rakendamiseks Milose saarel keelates selle liigi tahtlikku häirimise, eelkõige nende paljunemise, järglaste kasvatamise ja talvitumise ajal, ning samuti igasuguse selle liigi paljunemis- ja puhkepaikade kahjustamist või hävitamist, siis on Kreeka Vabariik rikkunud nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 12 lõike 1 punktidest b ja d tulenevaid kohustusi.
            
         
               2.
            
            
               Mõista kohtukulud välja Kreeka Vabariigilt.
            
         
      (1)  ELT C 57, 5.3.2005.